Egur-ziza bidaiari

Egur-ziza bidaiaria (Pholiota gummosa) Strophariaceae familiako onddo espezie bat da. Ez du sukaldaritzarako balio.

Sinonimoak: Flammula gummosa, Dryophila ochroleuca, Dryophila gummosa var. punctulata, Dryophila gummosa, Stropharia punctulata, Hypholoma punctulatum, Naucoria gummosa, Psalliota punctulata, Visculus gummosus, Flammula tricolor, Pholiota mucosa, Gymnopilus gummosus.

 Deskribapena 
Kapela: 2 eta 5 cm bitarteko diametrokoa, hasieran hemisferikoa, ondoren ganbila, azkenean kamutsa edo zertxobait hondoratua; oso hori kolore argikoa, hori-lasto kolorekoa edo, hori-berdexka argikoa, zahartzean koloregabetzen joaten da, kolore okre antzeko bat hartuz. Azal likatsu samarra du gaztetan, gero lehorra, gutxi ikusten diren ezkata txikiz zikinduta eta zahartzean desagertu egiten dira.

Orriak: Estu, Itsatsiak, kolore hori oso argikoak, ondoren beix kolorekoak, eta azkenik, herdoil kolorekoak.

Hanka: 3 - 6 x 0,5 - 0,8 cm-koa, zilindrikoa, zaila, zahartzean barnehutsa; zuri-horixka kolorekoa edo hori-berdexka argikoa, zahartzaroan marroixka oinarritik hasita, ile meheez estalia. Zuri-horixka koloreko eraztuna du.

Haragia: Mehea, kolore hori argikoa; usain ahula, baina ez desatsegina; errefau-zaporea.

Etimologia: Pholiota terminoak, belarri ezkatatsua, kapela ezkatatsua esan nahi du. Gummosa epitetoa, elastikoa delako du.

 Jangarritasuna 
Sukaldaritzarako baliorik gabea. Kalterik egiten ez duen espeziea.

 Nahasketa arriskua 
Pholiota lenta delakoarekin, kolore argikoa da hau ere, baina honek ez du tonu horixkarik, krema kolorekoak baizik, eta ez da soropildua sortzen. Bere itxura eta habitata kontuan hartzen badira, zaila da nahastea.

 Sasoia eta lekua 
Udazkenean, sortaka zuhaitzen motzondoetan edo itxuraz lurrean basoko bideetan zehar, ibilgailuen arrastoen lokatzean. Oso ohikoa.

 Banaketa eremua 
Europa, Ipar Amerika, Errusia, Islandia, Australia, Zeelanda Berria, Tanzania.

 Erreferentziak 

 Kanpo estekak 

Kategoria:Pholiota
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Islandiako onddoak
Kategoria:Europako onddoak
Kategoria:Errusiako onddoak
Kategoria:Australiako onddoak
Kategoria:Zeelanda Berriko onddoak
Kategoria:Tanzaniako onddoak